ҰБТ-дан шығарылған түлектер қаңтардағы сертификатпен оқуға түсе алады
DATE: 13:40, 23 Маусым 2020 | GMT +5
TITLE: ҰБТ-дан шығарылған түлектер қаңтардағы сертификатпен оқуға түсе алады
URL: https://kaz.inform.kz/news/ubt-dan-shygarylgan-tulekter-kantardagy-sertifikatpen-okuga-tuse-alady_a3664996/
META: DATE: 13:40, 23 Маусым 2020 | GMT +5
TOTAL WORDS: 125
AUTHOR(S):
TEXT: «Достар, егер сіз ҰБТ-ны 2020 жылдың қаңтарында тапсырып, шекті балл жинаған болсаңыз, сол сертификатпен ЖОО-ға ақылы негізде түсе аласыз. Өйткені заңның кері күші болмайды, тіпті маусым айындағы тестілеуге кірмесеңіз немесе маусымдағы ҰБТ нәтижеңіз жойылған болса да, қаңтар айының ҰБТ сертификаты жарамды болып қала береді», - дейді тестілеу орталығы. Айта кетейік, жоғары оқу орнына ақылы негізде түсу үшін ҰБТ жылына 4 рет өткізіледі. Бұл ретте, оқуға түсушілер білім гранты конкурсына қатысу үшін маусым айында өтетін ҰБТ-ны тапсыруы қажет. Биыл 21 маусым мен 5 шілде аралығында еліміздің барлық өңірінде Ұлттық бірыңғай тестілеу өтеді. Тестілеудің алғашқы күні 6 186 адам қатысып, 164 талапкер ереже бұзды және биыл тест тапсыру мүмкіндігінен айырылды. Ал 22 маусымда – тестілеудің екінші күні республика бойынша 9 748 талапкер қатысып, оның 261-і аудиториядан шығарылды
